stanford-oval/wikipedia huggingface dataset:
אהבה ממבט ראשון (שיר של אריק איינשטיין)

| --- | --- |

 שיר בביצוע אריק איינשטיין ושם טוב לוי
 מתוך האלבום לאן פרחו הפרפרים
 יצא לאור:  1996
 שפה:  עברית
 אורך:  3:19
 חברת תקליטים:  NMC
 כתיבה:  אריק איינשטיין
 לחן:  שם טוב לוי
"אהבה ממבט ראשון" הוא שיר של הזמר הישראלי אריק איינשטיין. השיר נכתב על ידי אריק איינשטיין, הולחן על ידי המוזיקאי שם טוב לוי ויצא לאור בשנת 1996 כחלק מאלבום האולפן ה-31 של איינשטיין, "לאן פרחו הפרפרים".
רקע

השיר נכתב על ידי אריק איינשטיין, הולחן על ידי המוזיקאי שם טוב לוי ויצא לאור בשנת 1996 כחלק מאלבום האולפן ה-31 של איינשטיין, "לאן פרחו הפרפרים".
ביצועים

| --- | --- |

 סינגל בביצוע ליאור מיארה
 יצא לאור:  6 באוגוסט 2017
 שפה:  עברית 
 כתיבה:  אריק איינשטיין 
 לחן:  שם טוב לוי 
 הפקה:  איציק שמלי
 עיבוד:  איציק שמלי
 
ב-27 במרץ 2016 יצא לאור קאבר לשיר בביצוע הפזמונאית דנה לפידות ובהפקת דן ציפורי. ב-6 באוגוסט 2017 יצא לאור קאבר לשיר שבוצע על ידי הזמר ליאור מיארה ועובד והופק בידי הזמר איציק שמלי. לביצוע יצא קליפ בבימוי יוסי פורטל. ב-8 באוגוסט 2017 יצא קאבר לשיר שבוצע בידי הזמר הראל מויאל, וב-6 בספטמבר 2022 יצא קאבר שבוצע, עובד והופק בידי הזמר-יוצר עידן עמדי.
| --- | --- |

 סינגל בביצוע עידן עמדי
 יצא לאור:  6 בספטמבר 2022
 שפה:  עברית 
 כתיבה:  אריק איינשטיין 
 לחן:  שם טוב לוי 
 הפקה:  עידן עמדי
 עיבוד:  עידן עמדי
אדל האנל

| --- | --- |

 לידה:  11 בפברואר 1989 (בת 35) מונטריי, צרפת 
 מדינה:  צרפת 
 תקופת הפעילות:  2002–2023 (כ־21 שנים) 
 מקום לימודים:  תיכון מונטן 
 בן או בת זוג:  סלין סקיאמה (2007–2018) 
 פרסים והוקרה:  פרס רומי שניידר (2015)  פרס סזאר לשחקנית הטובה ביותר (2015)  פרס סזאר לשחקנית המשנה הטובה ביותר (2014) 
 פרופיל ב-IMDb
 חתימה:   
 
אדל האנל עם פרס סזאר בו זכתה ב-2014
אדל האנל (בצרפתית: Adèle Haenel; נולדה ב-1 בינואר 1989) היא שחקנית צרפתייה, זוכת שני פרסי סזאר, פרס לומייר ופרס רומי שניידר.
ביוגרפיה

האנל גדלה בפריז. את קריירת המשחק החלה בגיל 11, אחיה ענה למודעת דרושים לסרט "הפרחחים", היא הצטרפה אליו למבחני הליהוק ונבחרה לשחק בתפקיד הראשי בסרט. לאחר סיום לימודי התיכון לוהקה ב-2007 לתפקיד ראשי בסרט ההתבגרות הלהט"בי "חבצלות המים", סרטה הראשון של במאית הקולנוע סלין סיאמה, על תפקידה הייתה מועמדת למועמדת לפרס סזאר לשחקנית המבטיחה ביותר. היא מיעטה לשחק עד 2011 בה השתתפה במספר סרטים, שלושה מהם הוצגו בפסטיבל הקולנוע בקאן. עבור תפקידה בסרט "L'Apollonide : Souvenirs de la maison close" זכתה בפרס לומייר והייתה מועמדת לפרס סזאר לשחקנית המבטיחה.
ב-2013 זכתה בפרס סזאר לשחקנית המשנה הטובה ביותר על תפקידה בסרט "סוזאן". ב-2014 זכתה בפרס סזאר לשחקנית הטובה ביותר על תפקידה ב"מלחמה ממבט ראשון". ב-2015 זכתה בפרס רומי שניידר לשחקנית הצעירה והמבטיחה בקולנוע הצרפתי. ב-2020 הייתה מועמדת לפרס סזאר לשחקנית הטובה ביותר על תפקידה בסרט "דיוקן של נערה עולה באש".
האנל הייתה בת זוגה של הבמאית סלין סיאמה, אותה הכירה בסרט "חבצלות המים". מאז 2018 היא בזוגיות עם הזמרת הצרפתייה ג'וליה לאנואה.
פילמוגרפיה

| --- | --- |
 2002 : הפרחחים (Les Diables)  2007 : La naissance des pieuvres (חבצלות המים) - מועמדת לפרס סזאר לשחקנית המבטיחה ביותר  2011 : Déchaînées  2011 : אחרי הדרום (Après le sud)  2011 : En ville  2011 : L'Apollonide : Souvenirs de la maison close - זוכת פרס לומייר ומועמדת לפרס סזאר לשחקנית המבטיחה ביותר  2012 : Confession d'un enfant du siècle  2012 : שלושה עולמות (Trois mondes)  2012 : עליה (Alyah d'Elie Wajeman)  2013 : סוזאן (Suzanne) - זוכת פרס סזאר לשחקנית המשנה הטובה ביותר  2014 : L'Homme qu'on aimait trop:  2014 : מלחמה ממבט ראשון (Les Combattants) - זוכת פרס סזאר לשחקנית הטובה ביותר  2015 : La Chambre Interdite  2016 : Les Ogres  2016: הנערה האלמונית (La Fille inconnue)  2016: Nocturama  2016 : יתומה (Orpheline)  2017 : Remise de peine  2017 : 120 פעימות בדקה (‏battements par minute‏ 120)  2018: ! En liberté  2018: Un peuple et son roi  2018: Die Blumen von gestern (סרט אוסטרי-גרמני)  2019: דיוקן של נערה עולה באש (Portrait de la jeune fille en feu) - מועמדת לפרס סזאר לשחקנית הטובה ביותר  2019: עור צבי (Le Daim)
עדות על תקיפה מינית

בנובמבר 2019 העידה האנל באמצעות התקשורת כי הותקפה מינית על ידי הבמאי כריסטופר רוג'יה (צר'), במעשים שהחלו כשהייתה בת 12 ונמשכו עד שהייתה בת 15. עדותה זכתה לתמיכה בעדויות נוספות שניתנו על ידי עשרות אנשים ונאספו באתר החדשות הצרפתי Mediapart (צר'). בעקבות עדותה של האנל נפתחה חקירה כנגד רוג'יה, והוא הודח מאיגוד הבמאים של צרפת.
עדותה של האנל על התקיפה המינית שעברה השפיעה על נשים אחרות מתחומים שונים לחשוף סיפורי הטרדה שעברו.
הערות שוליים

1 2  ראיון באתר crash.fr
↑  Adèle Haenel: ‘Recycling cliches is a sign that a film lacks courage’, הגרדיאן, 4 בדצמבר 2016
↑   איתי שטרן, בהשפעת הסרט על מייקל ג'קסון: השחקנית אדל האנל חשפה כי הותקפה מינית בילדותה, באתר הארץ, 6 בנובמבר 2019
↑   הבמאי הצרפתי כריסטוף רוג'יה נעצר בחשד כי אנס קטינה, באתר הארץ, 15 בינואר 2020
↑   אליאן פלטייה, אדל האנל, שפוצצה את "מי טו" בצרפת: "לא אכפת לי אם זה יפגע לי בקריירה", באתר הארץ, 1 במרץ 2020
| --- | --- |
בקרת זהויות :  NLI: 987011827763405171  BIBSYS: 9069455  BnF: cb14530542h (data)  GND: 108834982X  ISNI: 0000 0003 6098 7997  LCCN: no2009122414  NKC: xx0174046  NTA: 369534328  SUDOC: 149203136  VIAF: 222124719   WorldCat (עם VIAF): 222124719
אוצ'טר נוקס, רוזן רנפרלי החמישי

אוצ'טר ג'ון מרק נוקס, רוזן רנפרלי החמישי (באנגלית: Uchter John Mark Knox, 5th Earl of Ranfurly;‏ 14 באוגוסט 1856 – 1 באוקטובר 1933) היה פוליטיקאי בריטי שכיהן כמושל ניו זילנד בין השנים 1897 – 1904.
ראשית חייו

אוצ'טר נוקס נולד באי גרנזי כבנם השני של תומאס נוקס, רוזן רנפרלי השלישי ושל אשתו, הרייט, בתו של ג'ון רימינגטון מיורקשייר. הוא שירת כשוחר על סיפון אה"מ בריטניה ועבר לצי המלכותי, אך ויתר על קריירה ימית ובגיל 18 הוא החל ללמוד בטריניטי קולג' בקיימברידג'.
במאי 1875 הוא ירש את התואר רוזן רנפרלי, ותארים נלווים נוספים, בעקבות מות אחיו הגדול במסע ציד בחבש.
קריירה פוליטית

בין השנים 1895 – 1897 שימש הלורד רנפרלי כלורד במשק הבית המלכותי (Lord-in-Waiting) בתקופת כהונתו של הלורד סולסברי כראש ממשלת בריטניה. ב-1897 הוענק לו התואר אביר מפקד במסדר מיכאל הקדוש וג'ורג' הקדוש כהוקרה על שירותו הציבורי. ב-6 באפריל אותה שנה הוא מונה להיות יורשו של הלורד גלאזגו בתפקיד מושל ניו זילנד וב-9 באוגוסט הוא החל לכהן בתפקיד זה. הלורד רנפרלי היה לקולונל הכבוד של גדוד ולינגטון הראשון ושל גדוד הרובאים הרכובים הראשון של דרום קנטרברי. ביוני 1901, לרגל ביקורם בניו זילנד של הדוכס והדוכסית מקורנוול (לימים המלך ג'ורג' החמישי והמלכה מרי), הוענק לו התואר אביר מפואר במסדר מיכאל הקדוש וג'ורג' הקדוש. תקופת כהונתו כמושל הסתיימה ב-19 ביוני 1904, כאשר הוא העביר באופן אישי את התפקיד ללורד פלנקט. הוא זכור בניו זילנד לרגל תרומתו ל"מגן רנפרלי" של ליגת הרוגבי של ניו זילנד.
לאחר שובו לאנגליה נכנס הלורד רנפרלי כחבר במועצה המלכותית האירית. לאחר מכן הוא העסיק את עצמו לזמן מה בחווה במילדורה, ויקטוריה, אוסטרליה, אך עד מהרה הוא הקדיש את זמנו יותר ויותר לתחום העניין הבולט יותר שלו, מסדר ג'ון הקדוש ובמשך השנים מילא שורה של תפקידים שונים במסדר. ב-1919 העניקה לו ממשלת צרפת תואר קצין במסדר לגיון הכבוד על שירותו במלחמת העולם הראשונה.
ב-1923, לאחר חלוקת אירלנד נעשה הלורד רנפרלי חבר במועצה המלכותית של צפון אירלנד וכן הוא שימש כ-Deputy Lieutenant וכשופט שלום במחוז טיירון. במקביל הוא המשיך את פעילותו במסדר ג'ון הקדוש וב-1926 הוא היה לאביר הצלב הגדול במסדר.
הלורד רנפרלי מת ב-1 באוקטובר 1933 בגיל 77 ואת תוארו כרוזן ירש נכדו, דניאל נוקס, רוזן רנפרלי השישי.
הנצחה

על שמו נקרא אחד האיים הקטנים באיי באונטי שבאוקיינוס השקט.
על שמו נקראת נקודת רנפרלי - לשון יבשה באזור חוף דופק בשטח חסות רוס שבאנטארקטיקה.
הערות שוליים

↑  נקדות רנפרליל באתר הסקר הגאולוגי של ארצות הברית
| המושלים והמושלים הכלליים של ניו זילנד |
| --- | --- | --- |
| מושלים | הובסון • פיצרוי • גריי • גור בראון • בואן • ג'יימס פרגוסון • נורמנבי • רובינסון • המילטון גורדון • ג'רבויס • אונסלו • גלאזגו • רנרפלי • פלנקט • איזלינגטון • ליברפול |  |
| מושלים כלליים | ליברפול • ג'ליקו • צ'ארלס פרגוסון • בלדיסלאו • גולוויי • ניואול • פרייברג • נורי • קובהם • ברנרד פרגוסון • פוריט • בלנדל • הוליאוק • ביטי • ריבס • טיזרד • הרדי בויס • קרטרייט • סטיאננד • מטפארה • רדי • קירו |  |
| --- | --- |
בקרת זהויות :  GND: 1204239207  ISNI: 0000 0000 6581 2932  TePapa: 52405  Trove: 1286076  VIAF: 94843138   WorldCat (עם VIAF): 94843138
אוסאנאס, קיסר אקסום

אוסאנאס היה קיסר אקסום (שנת 325 - 320 לערך).
מאנרו-האי סבור כי "מאוד סביר" שהמלך אוסאנאס הוא מי שקיבל את אדיאסיוס ופרומנטיוס מלך זה נקרא במסורת האתיופית "אלה אלאדה" או "אלה אמידה". "אלה אלאדה" הוא שם הכתרה, אם כי "אוסאנאס" הוא השם שמופיע על מטבעותיו.
W.R.O. Hahn, במסגרת מחקר שפורסם בשנת 1983, מזהה את אוסאנאס עם סאמבראוטאס (אשר ידוע רק מכתובת שנמצאה בדקי מהרי שבאריתריאה). אם זה נכון, זה נותן לאוסאנאס לפחות 27 שנות שלטון.
מטבעות עם שם זה נמצאו בסוף שנות התשעים באתרים ארכאולוגיים בהודו.
הערות שוליים

↑  S. C. Munro-Hay, Aksum: An African Civilization of Late Antiquity (Edinburgh: University Press, 1991), p.77. (Online text.)
↑  . As cited in Munro-Hay Excavations at Axum (London: British Institute in Eastern Africa, 1989), p. 22.
↑  Details in Paul B. Henze, Layers of Time: A History of Ethiopia (New York: Palgrave, 2000), p. 31 n.18. .
| 0 | 1 | 2 |
| --- | --- | --- |
| הקודם: ווזאבה | קיסר אקסום | הבא: אזנה |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
אוכמנית

| אוכמנית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: אברשאים
משפחה:: אברשיים
סוג:: Vaccinium
סקציה:: אוכמנית
שם מדעי
 Vaccinium sect. Cyanococcus ‏גריי, 1846
אֻכְמָנִית (שם מדעי: Vaccinium sect. Cyanococcus) היא שיח נשיר וגבוה, הנושא פירות בתצורת ענבה כדורית בצבע סגול כהה. השיח יכול להתנשא לגובה של עד שלושה מטרים. נפוץ ביערות אירופה, אמריקה הצפונית ובמזרח אסיה. בישראל מגדלים אוכמניות בחממות ברמת הגולן.
מקור השם

שמה העברי ניתן לה בשל צבע פריה, ובהשראת הארמית: "אוּכְמָא" בהוראת כהה, שחור.
באנגלית קרויה האוכמנית; Blueberry על שם צבעה הכחול-סגול שבו היא מתאפיינת בשל תכולת הפיגמנט אנתוציאנין בריכוזים גבוהים.
עונת הגידול

מדינות רבות מגדלות אוכמניות, בהן ארצות הברית, קנדה וצ'ילה. עונת הקטיף שלהן היא בין חודש מאי לאוקטובר באמריקה, ובין דצמבר למרץ בניו זילנד. את הפירות ניתן לאחסן לתקופה של שבועות ספורים במקום קריר ויבש, וניתן להקפיאם לפרק זמן ממושך יותר.
ייבוא וגידול מקומי

ייבוא האוכמניות וגידולן נמצא במגמת עליה.
ב-2019 יובאו לארץ כ-90 טונות אוכמניות. ב-2020 הייבוא גדל כמעט פי שישה לכ-510 טונות ואילו הגידול המקומי של הפרי בשנת 2019 הסתכם ב-300 טונות וב-2020 גדל לכ-400 טונות.
ארצות הייבוא הן ארגנטינה וצ'ילה, והייבוא נדרש טרם הגעתו ארצה לאידוי במתיל ברומיד, חומר הדברה רעיל שמדינות רבות הוציאו משימוש ונחשב לאחד הגזים שפוגעים בשכבת האוזון.
במרץ 2022 פרסם משרד החקלאות קול קורא ליבואנים לקבלת היתרי יבוא ממדינות נוספות שהיו אסורות עד כה ביבוא כגון ארצות הברית, דרום אפריקה, ספרד, פולין ופרו.
שימושים נפוצים בבישול

אף על פי שאוכמניות נפוצות לאורך כל השנה, אחת מהריבות הפופולריות ביותר היא ריבת אוכמניות, לרוב בשילוב עם פירות יער אחרים כגון אוסנה. זאת הודות לצבע העמוק המופק מהן, המקנה לריבה מראה מושך יותר ללא צורך בצבעי מאכל.
אוכמניות הן גם תוסף מקובל ונפוץ במוצרי מאפה רבים, כגון מאפין ופנקייק, על מנת להוסיף צבע ולהוסיף בטעמן המתוק חמצמץ את המתיקות של הסוכר. בשל טעמן, הן נחשבות כציפוי מתאים על עוגות גבינה קרות, לעיתים בשילוב עם פירות יער נוספים בעלי טעם חמצמץ עוד יותר כגון חמוציות.
ראו גם

אוכמנית שחורה
הערות שוליים

↑   יורם גביזון, המיליארדר שאומר שחקלאות "יותר גרועה מקזינו" — אבל מתעקש לעשות ממנה כסף, באתר TheMarker‏, 15 בספטמבר 2021
↑  ברוך קרוא, מלון הארמית החיה, תל אביב: יזראעל, 1967, עמ' 8
↑  מירב קריסטל, אוכמניות בזול: הייבוא גדל פי 6 אך מטופל במתיל ברומיד, באתר ynet, 8 בפברואר 2021
| --- | --- |
בקרת זהויות :  NLI: 987007282549305171  LCCN: sh85015096  NDL: 00575945 
תיאור בוטני של אוכמניות
אוגוסטה ויקטוריה, נסיכת הוהנצולרן

אוגוסטה ויקטוריה, נסיכת הוהנצולרן (בגרמנית: Auguste Viktoria Prinzessin von Hohenzollern;‏ 19 באוגוסט 1890–29 באוגוסט 1966), הייתה אשתו של מנואל השני, מלך פורטוגל, מלך פורטוגל האחרון.
ביוגרפיה

אוגוסטה ויקטוריה נולדה ב-19 באוגוסט 1890 בפוטסדאם, לוילהלם, נסיך הוהנצולרן ולמריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה.
ב-4 בספטמבר 1913 התחתנה אוגוסטה ויקטוריה עם מנואל השני, מלך פורטוגל, שהודח בשנת 1910 בהפיכה צבאית שהביאה להקמת הרפובליקה הפורטוגזית הראשונה. לבני הזוג לא היו ילדים, ובשנת 1932 מת בעלה מנואל בלונדון. ב-23 באפריל 1939 התחתנה אוגוסטה ויקטוריה בשנית עם הרוזן רוברט דגלאס, אך גם מנישואים אלו לא היו לה ילדים. בשנת 1955 מת בעלה רוברט, וב-29 באוגוסט 1966 מתה אוגוסטה ויקטוריה באייגלטינגן.
אוצ'אי אובאג'י

| --- | --- |

 לידה:  20 באפריל 2000 (בן 24) מילווקי, ויסקונסין, ארצות הברית
 שם מלא:  אוצ'אי יאנג אובאג'י
 עמדה:  קלע
 גובה:  1.96 מטרים
 מספר:  30
 מכללה:  אוניברסיטת קנזס (2018–2022)
 דראפט:  בחירה מספר 14, 2022 קליבלנד קאבלירס
 קבוצות כשחקן
 2022–2024   2022–2023 2024–:  יוטה ג'אז   ←סולט לייק סיטי סטארס טורונטו ראפטורס
 הישגים כשחקן
 אליפות המכללות בכדורסל  השחקן המצטיין בגמר אליפות המכללות בכדורסל
 
אוצ'אי יאנג אובאג'י (באנגלית: Ochai Young Agbaji; נולד ב-20 באפריל 2000) הוא כדורסלן אמריקאי המשחק בעמדת הקלע בטורונטו ראפטורס מליגת ה-NBA.
קריירה

אובאג'י נולד במילווקי, אך גדל בקנזס סיטי. אביו, היגר לארצות הברית מניגריה כאשר היה בן 17, ושיחק כדורסל באוניברסיטת ויסקונסין-מילווקי, בה שיחקה גם אימו של אוצ'אי. בילדותו שיחק אובאג'י גם כדורגל, אך כשהגיע לתיכון החל להתמקד בכדורסל, ובחר לשחק עבור קבוצת הכדורסל של אוניברסיטת קנזס בשנים 2018–2022. ב-24 בינואר 2022 קלע שיא קריירה של 37 נקודות בניצחון 94–91 בהארכה כפולה על טקסס טק. בעונתו האחרונה באוניברסיטה הוביל אובאג'י את קבוצתו לגמר אליפות המכללות בכדורסל, קלע 12 נקודות במשחק הגמר ונבחר לשחקן המצטיין בפיינל פור ולנבחרת הטורניר. ב-24 באפריל 2022 הכריז כי יתמודד בדראפט 2022 ב-NBA.
בדראפט נבחר אובאג'י בבחירה ה-14 על ידי קליבלנד קאבלירס, וב-2 ביולי 2022 חתם על חוזה רוקי בקבוצה. ב-1 בספטמבר 2022 עבר בטרייד ליוטה ג'אז, יחד עם לאורי מארקנן, קולין סקסטון, 3 בחירות סיבוב ראשון לא מוגנות בדראפט ו-2 בחירות הניתנות להחלפה, בתמורה לדונובן מיטשל.
ב-19 באוקטובר ערך את הופעת הבכורה שלו ב-NBA, כשנכנס לשחק לדקה אחת בניצחון קבוצתו 123–102 על דנבר נאגטס. ב-20 במרץ קלע שיא קריירה של 27 נקודות (כולל 6 שלשות והוסיף 5 ריבאונדים, 3 אסיסטים וחסימה אחת בניצחון קבוצתו 128–120 על סקרמנטו קינגס. ב-8 באפריל שבר את שיאו וקלע 28 נקודות בניצחון 118–114 על דנוור נאגטס, למרות שקלע רק 3 מתוך 11 זריקות לשלוש.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | יוטה | 59 | 22 | 20.5 | 0.427 | 0.355 | 0.812 | 2.1 | 1.1 | 0.3 | 0.3 | 7.9 |
| קריירה |  | 59 | 22 | 20.5 | 0.427 | 0.355 | 0.812 | 2.1 | 1.1 | 0.3 | 3.0 | 7.9 |
הערות שוליים

↑  Tom Keegan: Ochai Agbaji, KU’s stealth recruit, fits right in, KU Sports (באנגלית אמריקאית)
↑  Ochai Agbaji commits to Kansas, 247Sports (באנגלית אמריקאית)
↑  Jayhawks' Agbaji is proof that big-time talent still sneaks under recruiting radar, FOX Sports (באנגלית אמריקאית)
↑  Texas Tech vs. Kansas - Men's College Basketball Game Recap - January 24, 2022, ESPN (באנגלית)
↑  Men’s Basketball All-Big 12 Awards Announced, big12sports.com (באנגלית)
↑  KU's Agbaji, named Final Four MOP, to enter draft, ESPN.com, ‏2022-04-24 (באנגלית)
↑  cleveland com Jonathan X. Simmons, What do you think of the Cavs taking Ochai Agbaji at No. 14?, cleveland, ‏2022-06-24 (באנגלית)
↑  Cavaliers Sign 2022 Draft Picks Ochai Agbaji and Isaiah Mobley, www.nba.com (באנגלית)
↑  Cavs Acquire Three-Time All-Star Donovan Mitchell, www.nba.com (באנגלית)
↑  Denver Nuggets vs Utah Jazz Oct 19, 2022 Game Summary, www.nba.com (באנגלית)
↑  57 נקודות לרנדל. רצף הניצחונות של פילדלפיה נקטע, באתר וואלה, 21 במרץ 2023
אהבה מוסיקה

אהבה מוסיקה (מוכר כאהבה, מוזיקה) הוא אלבום הבכורה של הזמרת-יוצרת הישראלית דיקלה. האלבום יצא לאור ב-1 באפריל 2000, בהוצאת חברת התקליטים פונוקול. את האלבום הקליטה דיקלה בין 1999–2000. מתוך האלבום יצאו חמישה סינגלים: "בוקר טוב", "בוחרת להיות", "אהבה מוסיקה", "אהבתך" ו"תבלינים".
עם צאתו זכה האלבום לביקורות חיוביות, ואף הוכתר על ידי "ידיעות אחרונות" כאחד מחמשת האלבומים הטובים ביותר של שנת 2001.
רקע והפקה

את האלבום הפיק המוזיקאי רן שם טוב, כמו גם את אלבומה השני, עולם. כל שירי האלבום נכתבו על ידי דיקלה ומשה לוי, והולחנו על ידי אותם השניים גם כן. האלבום מכיל בתוכו שירים בסגנון המוזיקה הערבית, ביחד עם הסגנון הים תיכוני.
בעקבות צאתו של האלבום, הוזמנה דיקלה להופיע בפסטיבל לינקולן סנטר, שהתקיים בניו יורק ב-17 ביולי 2000. דיקלה פתחה את הפסטיבל במופע משותף שהתקיים ביחד עם הזמרת האלג'יראית סועאד מאסי. לצדה של דיקלה הופיעו הזמרים רן שם טוב, יונתן לוי, דדי סעדי, נועה וקס וגיא יונה.
בשנת 2018 נכלל האלבום ברשימת 70 האלבומים הישראליים הטובים ביותר בכל הזמנים שערכו "ישראל היום". בנוסף לכך, נכלל האלבום גם ברשימת 70 האלבומים הישראליים הטובים ביותר בכל הזמנים, שאותו בחר הקהל הישראלי לפי הצבעה שנערכה תחת חסותם של "ישראל היום".
סינגלים

"בוקר טוב" - יצא לאור ב-13 באוגוסט 2000, כסינגל הראשון מתוך האלבום. את השיר כתבו והלחינו דיקלה ומשה לוי, והוא הגיע בשיאו למקום העשירי במצעד של רשת ג', והיה לראשון של דיקלה שעשה זאת. השיר הפך לאחד מהשירים המזוהים ביותר עם הזמרת.
"בוחרת להיות" - יצא לאור בספטמבר 2000, כסינגל השני מתוך האלבום. את השיר כתבו והלחינו דיקלה ומשה לוי, והוא היה לסינגל היחידי שלא הצליח להיכנס אל "הפינה לשיפוטכם" של רשת ג', וכך גם למצעד. לשיר צולם וידאו קליפ מלא, אשר מציג בתוכו את דיקלה הולכת ברחבי ארץ ישראל.
"אהבה מוסיקה" - יצא לאור ב-24 בספטמבר 2000, כסינגל השלישי מתוך האלבום, והיווה לשיר הנושא מתוך האלבום. בדומה לשני הסינגלים הקודמים, את השיר כתבו והלחינו דיקלה ומשה לוי, והוא הצליח להיכנס ל"הפינה לשיפוטכם", של רשת ג', אך לא הצליח להיכנס למצעד עצמו.
"אהבתך" - יצא לאור ב-11 בנובמבר 2000, כסינגל הרביעי מתוך האלבום. השיר נכתב על ידי דיקלה ומשה לוי, והצליח להיכנס ל"הפינה לשיפוטכם", של רשת ג', אך לא הצליח להיכנס למצעד עצמו.
"תבלינים" - יצא לאור ב-22 בדצמבר 2000, כסינגל החמישי והאחרון מתוך האלבום. השיר נכתב על ידי דיקלה ומשה לוי גם הוא, והצליח בשיאו להגיע למקום ה-23 במצעד של רשת ג', חודש לאחר צאתו. על השיר דיברה דיקלה בראיון שנערך עם העיתון הישראלי הארץ, שם גם דיברה על "בוקר טוב".
רשימת רצועות

כל השירים נכתבו והולחנו על ידי דיקלה (למעט היכן שמצוין אחרת).
| אהבה מוסיקה> מס' | אהבה מוסיקה> שם | אהבה מוסיקה> מילים | אהבה מוסיקה> לחן | אהבה מוסיקה> משך | אהבה מוסיקה>  | אהבה מוסיקה>  | אהבה מוסיקה>  | אהבה מוסיקה>  | אהבה מוסיקה>  |
| --- | --- | --- | --- | --- | --- | --- | --- | --- | --- |
| 1. | תבלינים  | דיקלה, משה לוי | דיקלה, לוי | 5:08 |  |  |  |  |  |
| 2. | בוחרת להיות  | דיקלה, לוי | דיקלה, לוי | 6:01 |  |  |  |  |  |
| 3. | בוקר טוב  | דיקלה, לוי | דיקלה, לוי | 4:49 |  |  |  |  |  |
| 4. | אהבה מוסיקה  | דיקלה, לוי | דיקלה, לוי | 5:40 |  |  |  |  |  |
| 5. | בסתנה  |   |   | 3:59 |  |  |  |  |  |
| 6. | עולם חדש  |   |   | 4:27 |  |  |  |  |  |
| 7. | אהבתך  | דיקלה, לוי | דיקלה, לוי | 4:37 |  |  |  |  |  |
| 8. | או אהובי  |   |   | 5:54 |  |  |  |  |  |
| 9. | יותר מתמיד  |   |   | 4:52 |  |  |  |  |  |
| 10. | תני לי  |   |   | 5:52 |  |  |  |  |  |
| 11. | געגוע  |   |   | 4:54 |  |  |  |  |  |
| 12. | תזכרי  |   |   | 4:59 |  |  |  |  |  |
| משך כולל: | משך כולל: | משך כולל: | משך כולל: | 58:32 |  |  |  |  |  |
הערות שוליים

1 2  "אהבה מוסיקה - מוסיקה נטו". מוסיקה נטו. אורכב מ-המקור ב-2018-07-30. נבדק ב-2018-07-30.
↑  אמיר שוורץ, אהבה, מוזיקה, באתר ynet, 17 בפברואר 2016
↑  דורון גל, ‏עבודה ערבית, באתר ‏מאקו‏, 6 ביולי 2010
↑  דיקלה, באתר שירונט
1 2  מרב יודילוביץ', דיקלה ויאיר דלל יופיעו לראשונה בלינקולן סנטר, באתר ynet, 8 ביולי 2002
↑  רז ישראלי, רגע לפני תוצאות הקהל: "מצעד המומחים", באתר ישראל היום, 27 במרץ 2018
↑  רז ישראלי, "מצעד ה-70": התוצאות, באתר ישראל היום, 29 במרץ 2018
↑  13.8.2000 – פזמונט, באתר pizmonet.co.il
↑  מילים לשיר בוקר טוב - דיקלה, באתר שירונט
1 2  24.9.2000 – פזמונט, באתר pizmonet.co.il
↑  Dikla דיקלה, באתר www.facebook.com
↑  דיקלה – פזמונט, באתר pizmonet.co.il
↑  מילים לשיר בוחרת להיות - דיקלה, באתר שירונט
1 2  24.9.2000 – פזמונט, באתר pizmonet.co.il
↑  מוזיקה ישראלית (2014-09-17), דקלה - בוחרת להיות (קליפ), נבדק ב-2018-07-30
↑  מילים לשיר אהבה מוסיקה - דיקלה, באתר שירונט
1 2  5.11.2000 – פזמונט, באתר pizmonet.co.il
↑  מילים לשיר אהבתך - דיקלה, באתר שירונט
↑  12.11.2000 – פזמונט, באתר pizmonet.co.il
↑  10.12.2000 – פזמונט, באתר pizmonet.co.il
↑  מילים לשיר תבלינים - דיקלה, באתר שירונט
↑  7.1.2001 – פזמונט, באתר pizmonet.co.il
↑   בן שלו, הזמרת דיקלה מסבירה מה אנחנו צריכים ללמוד מהפופ הערבי, באתר הארץ, 11 באפריל 2014
| דיקלה |
| --- | --- | --- |
| אלבומי אולפן | אהבה מוסיקה • עולם • ארלוזורוב 38 • ואם פרידה • סיפור אופטימי • חופשייה |  |
| חברות תקליטים | הד ארצי • התו השמיני • הליקון |  |
קטגוריה (אלבומים • שירים)
| דיקלה – סינגלים |
| --- | --- | --- |
| אהבה מוסיקה | "בוקר טוב" • "בוחרת להיות" • "אהבה מוסיקה" • "אהבתך" • "תבלינים" |  |
| עולם | "עולם" • "בונבוניירות" • "תראי" • "געגועים" |  |
| ארלוזורוב 38 | "לבכות" • "מזל" • "חולת אהבה" |  |
| ואם פרידה | "ואם פרידה" • "בסמה" • "שבע בערב" • "Here Comes the Rain Again" • "אין עוד אהבה כזאת" • "יהיה לנו טוב" • "קופנגן" |  |
| סיפור אופטימי | "הוא כותב לי מאמי" • "אל תלך" • "בדידותי הנהדרת (מישהו אוהב אותי)" • "מסקרה שחורה" |  |
| חופשייה | "אתי" • "תודה" • "פסנתר לבן" • "הו ליבי" • "שבועיים" • "רק תגיד" |  |
| השתתפות בסינגלים | "איפה בעולם" • "מחמל נפשי" • "ואז את תראי" |  |
| סינגלים אחרים | "ביי ביי" • "ואולי" • "כל הפרפרים" • "לא מתנצלת" • "אבא" • "לבד" • "Bring Them Home" |  |
| סינגלים שיווקיים | "בשביל אהבתה" • "Confide in Me" • "כמו צמח בר" |  |
| --- | --- |
בקרת זהויות :  MusicBrainz release group: a39cebba-27e2-3f06-bc31-fad45bd085ca
אורנט קולמן

| --- | --- |

 לידה:  9 במרץ 1930 פורט וורת', טקסס, ארצות הברית
 פטירה:  11 ביוני 2015 (בגיל 85) ניו יורק, ניו יורק, ארצות הברית
 מקום קבורה:  בית הקברות וודלואן 
 מוקד פעילות:  ארצות הברית 
 תקופת הפעילות:  מ-1958 
 מקום לימודים:  תיכון א. מ. טרל 
 סוגה:  ג'אז, ג'אז חופשי
 שפה מועדפת:  אנגלית 
 כלי נגינה:  סקסופון
 חברת תקליטים:  בלו נוט, אטלנטיק רקורדס, Antilles Records, ABC רקורדס, ESP-Disk 
 שיתופי פעולה בולטים:  דון צ'רי, צ'ארלי היידן, בילי היגינס
 פרסים והוקרה:  מלגת גוגנהיים (1967)  מלגת גוגנהיים (1974)  פרס פוליצר למוזיקה (2007)  פרימיום אימפריאל (2001)  עמיתי מקארתור (1994)  פרס גראמי למפעל חיים (2007)  דוקטור לשם כבוד מאוניברסיטת קולומביה  פרס פול אקט  אמני הג'אז של NEA 
 www.ornettecoleman.com
 פרופיל ב-IMDb
 
אורנט קולמן בהופעה
רנדולף דנארד אורנט קולמן, ידוע כאורנט קולמן (באנגלית: Randolph Denard Ornette Coleman; ‏9 במרץ 1930 - 11 ביוני 2015) היה סקסופוניסט ומלחין אמריקאי. קולמן הוביל והשפיע על התפתחות הג'אז החופשי משנת 1960.
ביוגרפיה

קולמן נולד וגדל בפורט וורת' שבמדינת טקסס, שם החל להופיע בסגנון אר נ' בי (R&B) ובי בופ. תחילה ניגן בסקסופון טנור ואחר כך עבר לנגן בסקסופון אלט, כלי שנשאר הכלי המרכזי שלו. הטון והסאונד של קולמן קלים לזיהוי: צליל חריף וחד, "מחקה בכי", אשר מושפע מאוד מסגנון הבלוז. לסאונד הייחודי תרם גם השימוש שעשה קולמן בסקסופון פלסטיק בהקלטותיו המוקדמות. מאוחר יותר טען שהצליל יבש מדי, ובהקלטות המאוחרות החל להשתמש בסקסופון מתכת.
ביוגרפיה > הקריירה המוקדמת

קולמן עבר ללוס אנג'לס בתחילת שנות ה-50. הוא התפרנס ממגוון עבודות, ובכללן נער מעלית, בעודו ממשיך לנגן ולהתפתח כמוזיקאי. המוזיקה והסאונד שלו היו "לא רגילים" כבר מלכתחילה, והוא היה עסוק יותר בטון מאשר בהתאמתו למוזיקה. הידע שלו בהרמוניה ובמהלכי אקורדים לא היה נרחב כמו של חבריו המוזיקאים שניגנו סווינג ובי בופ. למעשה, מוזיקאי ג'אז רבים מאזור לוס אנג'לס טענו ורגזו על כך שקולמן מנגן "מחוץ למסגרת" והוא התקשה במציאת פרטנרים לנגינה. פול בליי היה אחד מתומכיו הראשונים של קולמן.
בשנת 1958 הנהיג קולמן סשן הקלטות לתקליט "Something Else". ההרכב שאיתו הקליט כלל את החצוצרן דון צ'רי, המתופף בילי היגינס, הבסיסט דון פיין והפסנתרן וולטר נוריס.